Christian Lorenz

Christian «Flake» Lorenz (født 16. november 1966 i Øst-Berlin) er keyboardist i det tyske metall-bandet Rammstein, og bærer også kallenavnet «Doctor Flake». Han var tidligere et medlem av bandet Feeling B.

Personlig liv 
Lorenz vokste opp i distriktet Prenzlauer Berg med sine to foreldre og hans tre år eldre bror. Hans far arbeidet som ingeniør for Elektro-Apparate-Werke (EAW), og hans mor var journalist.   Han har selv forklart at han har hatt kallenavnet «Flake» siden han var ung, og at det kom fra den tyske animasjonsfilmen «Wickie und die starken Männer», hvor karakteren «Wickie» bor i landsbyen Flake. 

I september 1993 tok han en lærlingplass som verktøymaker hos «VEB Rationalisierung Berlin».  Han hadde planer om å utdanne seg til doktor, men hans tidligere skolegang og karakterer satte en stoppe for det. Dette er en av grunnene til at han blir kalt «Doctor Flake» av fans, noe han forklarte i sin bok Heute hat die Welt Geburtstag;«„Ich hatte den Namen mal viel früher aus Versehen angegeben, als wir einen Namen für unsere GEMA-Mitgliedschaft eintragen sollten. Ich dachte, da muss man was Originelles machen. Seitdem steht auf allen Platten Doktor Lorenz oder so was. Hätte ich mal meinen Namen genommen. Jetzt wollen alle wissen, warum ich mich Doktor nenne. Es stimmt wirklich, dass ich als Kind mal Chirurg werden wollte. Aber ich wollte auch Feuerwehrmann, Pilot, Erfinder oder Musiker werden.“» 

- Christian "Flake Lorenz"  Etter perioden som lærling, valgte han å fokusere mer på musikken. Han måtte gjøre småjobber ved siden av for å dekke utgiftene til Feeling B, men også for å ikke bryte loven for amatørmusikere i gamle DDR. For å unngå verneplikt i Nationale Volksarmee fikk han legeattester fra doktorer, og beskrev seg selv som mentalt ustabil  Etter Berlin muren falt startet han en ideell organisasjon med vennene sine, hvor han blant annet opprettet et kunstgalleri der han hang opp malerier laget av han selv og sine kollegaer. Han arbeidet også i det tyske kunst- og arrangementssenteret Kunsthaus Tacheles, der han hjalp til med oppsetting av teater. I tillegg var han direktør i Schillertheateret i Berlin.  I en alder av 30 kunne han erklære seg selv som en profesjonell musiker som medlem av bandet Rammstein.

Sammen med en forretningspartner drev han i nyere tid en veteranbilutleie tjeneste i Berlin, hvor han selv bidro med flere av bilene fra sin egen samling, men forlot selskapet grunnet økonomiske og personlige konflikter.

Karriere

Feeling B 
I en alder av 16 år ble han i 1983 medlem av bandet Feeling B. Det var her han ville møte sine senere kollegaer i Rammstein; Paul Landers, og trommeslager Christoph Schneider som ble med i bandet i 1990.

Sideprosjekter 
Lorenz var en svært aktiv musiker før han ble med i Rammstein, som gjest i andre band som blant andre Happy Straps.  Sammen med sin kollega Landers, startet han også bandet Die Magdalene Keibel Combo.

Rammstein 

I 1994 ble Lorenz med i bandet Rammstein som keyboardist. Mot starten av 1994 hadde bandet Feeling B blitt oppløst, og kollega Landers var allerede i gang med Rammstein. Han overbeviste deretter Lorenz å bli med i prosjektet etter mye nøling som keyboardist.   Allerede i startfasen av bandets konserter tok Lorenz på seg mye av underholdningen. Under opptredenen av sangen Feuerräder red han- og slo glassrør i ryggen på vokalist Till Lindemann. Under opptredenen av sangen Weisses Fleisch gjorde han ofte en sporadisk og vill dans mens bandmedlemmene spilte på sine instrumenter.   Disse stuntene ble en fast greie mellom Lindemann og Lorenz, og førte etter hvert til en arrestasjon i Massachusetts, USA i 1999, for deres akt under opptredenen av sangen Bück dich (Bøy deg ned). Akten gikk ut på at Lorenz og Lindemann drev med simulert sodomi (Engelsk betydning) med en alkohol-sprutende dildo. De ble arrestert etter konserten for useriøs og latterlig oppførsel   Disse ville stuntene finner sted selv 25 år senere i opptredener som ved sangen Mein Teil, hvor Lorenz står og spiller keyboard i en stor potte, mens Lindemann skyter flammer mot potten med flammekaster. Lorenz går senere i opptredenen ut av potten, og tar på seg flammesikker bekledning og blir skutt av en kanon som skyter flammer. 

I løpet av hans 25 år lange karriere med Rammstein, har han vært med på å skrive og spille inn 7 album. Deres niende album er per september 2021 ferdig innspilt, men ikke produsert.  Han fortsetter med bandets planlagte Rammstein Stadium Tour, og konserter er planlagt for 2022.

Biografi 
 Flake Lorenz: Der Tastenficker. An was ich mich so erinnern kann, Schwarzkopf & Schwarzkopf, Berlin 2015
 Flake: Heute hat die Welt Geburtstag. S. Fischer, Frankfurt 2017

Referanser

Eksterne lenker  
 
 
 

Rammstein
Tyske keyboardister
Personer fra Berlin